Diari Oficial de la Generalitat Valenciana


Sumari del DOGV 2701, del 04-03-1996 (1996/837602)

RESOLUCIÓ de 14 de febrer de 1996, del conseller d'Obres Públiques, Urbanisme i Transports, per la qual es concedeix una pròrroga perquè els instruments de planejament que van entrar en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei 6/1994, Reguladora de l'Activitat Urbanística, puguen continuar tramitant-se i aprovant-se conformement a les disposicions de la legislació anterior. Sense perjudici que els ajuntaments interessats desistisquen de la tramitació o que, paralitzat el procediment per causes imputables a ells i transcorreguts els terminis legalment establits, es declare la caducitat del procediment, i llavors decaiga el dret a seguir tramitant l'expedient d'acord amb la legislació anterior.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2701

Data del DOGV
:   04-03-1996

Secció del DOGV
:   ALTRES DISPOSICIONS

Número del document
:   1996/837602


Data del document
:   14-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 14 de febrer de 1996, del conseller d'Obres Públiques, Urbanisme i Transports, per la qual es concedeix una pròrroga perquè els instruments de planejament que van entrar en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei 6/1994, Reguladora de l'Activitat Urbanística, puguen continuar tramitant-se i aprovant-se conformement a les disposicions de la legislació anterior. Sense perjudici que els ajuntaments interessats desistisquen de la tramitació o que, paralitzat el procediment per causes imputables a ells i transcorreguts els terminis legalment establits, es declare la caducitat del procediment, i llavors decaiga el dret a seguir tramitant l'expedient d'acord amb la legislació anterior.   
Vistos els expedients relatius als instruments de planejament que consten en les comissions territorials d'urbanisme de València, Castelló i Alacant, que entraren en aquesta Conselleria d'Obres Públiques, Urbanisme i Transports abans del 14 de desembre de 1995, i segons aquests  
Antecedents de fet  
Primer  
Els expedients de referència s'iniciaren abans del 14 de desembre de 1994, i van tenir entrada en la Conselleria d'Obres Públiques, Urbanisme i Transports abans del 14 de desembre de 1995, després d'haver estat aprovats inicialment i provisionalment pels respectius ajuntaments, complint els tràmits legals.  
Segon  
Respecte dels expedients, tramitats com cal, no s'ha produït la seua normal aprovació definitiva per causes alienes a les corporacions locals interessades.  
Tercer  
Les comissions territorials d'urbanisme de València, Castelló i Alacant, han informat favorablement sobre l'atorgament d'una pròrroga perquè els esmentats instruments de planejament es puguen seguir tramitant [SDOEI1]i aprovant conformement a les disposicions de la legislació anterior.  
Fonaments de dret  
Primer  
La Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV 2.394, de 24 de novembre de 1994), que entrà en vigor el 14 de desembre de 1994, en l'apartat primer de la disposició transitòria segona, preceptua: «Es podran seguir tramitant i aprovant els instruments de planejament no adaptats a la present llei, conformement a les disposicions de la legislació anterior, si ja hagueren estat objecte d'aprovació inicial o d'exposició al públic en el seu avanç, sempre que l'aprovació es produïsca dins del primer any de la vigència o del termini major que justificadament s'atorgue en cada cas per resolució del conseller competent en matèria d'urbanisme. No obstant això, el promotor de l'expedient podrà desistir en qualsevol moment de la seua tramitació, si prefereix acollir-se a les disposicions d'aquesta llei».  
Disposició normativa que conté el criteri que cal seguir per als instruments que estaven en tramitació a l'entrada en vigor d'aquesta -20 dies després de la completa publicació en el Diari Oficial de la Generalitat Valenciana-. Regula, al capdavall, un dret transitori genèric aplicable a tots aquells plans urbanístics que abans del 14 de desembre de 1994 hagueren, formalment, iniciat la tramitació d'acord amb les disposicions establides en la legislació anterior a la LRAU 6/1994. El legislador, amb l'esmentada previsió, ha volgut donar una alternativa opcional als promotors dels expedients iniciats abans de la vigència d'aquesta perquè puguen ser aprovats i resolts bé d'acord amb les disposicions anteriors o bé d'acord amb els preceptes en vigor de la Llei Reguladora de l'Activitat Urbanística -norma marcadament substantiva que defineix i materialitza l'activitat urbanística a la Comunitat Valenciana.  
Segon  
Raons elementals d'eficàcia, celeritat i economia processal, que han de presidir les activitats administratives (article 4 AII-WKH, 65 LGV i 103 CE) aconsellen que, tot i que ha transcorregut el primer any de vigència de la LRAU 6/1994, els esmentats expedients de planejament instruïts abans de l'entrada en vigor de la llei concloguen la seua normal tramitació d'acord amb la legislació vigent en el moment de la seua incoació i aprovació municipal. Això, perquè en el procediment bifàsic d'aprovació de plans urbanístics, les exigències tant de l'interés públic, que demana celeritat en l'obtenció de l'aprovació definitiva, com de l'autonomia local, que reclama el major respecte per a la voluntat municipal, fan que la titularitat compartida pels municipis i la Generalitat s'haja de regir per criteris d'eficiència i servei als ciutadans.  
El esmentats ajuntaments, sens dubte, no han pogut remoure els obstacles que han impedit, dificultat o demorat la tramitació normal dels seus expedients respectius. I, per causes no imputables a aquells, no s'ha pogut acabar el procediment amb la corresponent aprovació definitiva, d'acord amb la legislació anterior en matèria d'urbanisme i ordenació territorial.  
Tercer  
L'article 49.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, diu: «L'administració, llevat de precepte en contra, podrà concedir d'ofici o a petició dels interessats una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercers...».  
Això, sense perjudici que transcorreguts els terminis establits legalment i paralitzat el procediment per causa imputable a la corporació local promotora, es declare la seua caducitat en el termes previstos per l'article 92 de la Llei Reguladora del Procediment Administratiu Comú.  
Quart  
La disposició transitòria novena de l'esmentada Llei 6/1994, Reguladora de l'Activitat Urbanística, estableix: «Fins que es constituïsca el Consell Superior d'Urbanisme, regulat en la disposició addicional primera, l'exercici de les seues funcions correspondrà al conseller competent en matèria d'urbanisme, amb l'informe previ de les comissions territorials d'urbanisme regulades en el Decret 137/1990, del Consell de la Generalitat Valenciana».  
Vistos els preceptes legals esmentats i la resta de legislació aplicable, d'acord amb els informes de les comissions territorials d'urbanisme de València, Castelló i Alacant, resolc:  
Concedir una pròrroga perquè els instruments de planejament que van entrar en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei 6/1994, Reguladora de l'Activitat Urbanística, puguen continuar tramitant-se i aprovant-se conformement a les disposicions de la legislació anterior. Sense perjudici que els ajuntaments interessats desistisquen de la tramitació o que, paralitzat el procediment per causes imputables a ells i transcorreguts els terminis legalment establerts, es declare la caducitat del procediment, i llavors decaiga el dret a seguir tramitant l'expedient d'acord amb la legislació anterior.  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que exhaureix la via administrativa, s'hi podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació d'aquesta. Per a la interposició del recurs caldrà que prèviament el recurrent ho comunique a aquest òrgan; tot això, de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici de poder presentar qualsevol altre recurs que es considere oportú.  
València, 14 de febrer de 1996  
El conseller d'Obres Públiques, Urbanisme i Transports,  
Luis Fernando Cartagena Travesedo